ZMIF u preoblikovanju

„Invest nova fond“ a.d. Bijeljina

Broj: SK-I-08/2017

Bijeljina, 24.04.2017. godine

Na osnovu člana 180b. i člana 243d. Zakona o investicionim fondovima („Službeni glasnik Republike Srpske“, broj: 92/06 i 82/15), člana 253. i člana 255. Zakona o privrednim društvima („Službeni glasnik Republike Srpske“, broj: 127/08, 58/09, 100/11 i 67/13), člana 23. i člana 60. Zakona o hartijama od vrijednosti („Službeni glasnik Republike Srpske“, broj: 92/06, 34/09, 30/12, 59/13 i 108/13), člana 45. 46. i 47. Pravilnika o uslovima i postupku emisije hartija od vrijednosti („Službeni glasnik Republike Srpske“, broj: 60/12, 88/13) i člana 29. Statuta Zatvorenog mješovitog investicionog fonda sa javnom ponudom u preoblikovanju „Invest nova fond“ a.d. Bijeljina, Skupština Zatvorenog mješovitog investicionog fonda sa javnom ponudom u preoblikovanju „Invest nova fond“ a.d. Bijeljina, na sjednici održanoj dana 24.04.2017. godine, usvojila je

ODLUKU O DRUGOJ EMISIJI AKCIJA

smanjenjem osnovnog kapitala fonda bez obaveze objavljivanja Prospekta

Član 1.

Zatvoreni mješoviti investicioni fond sa javnom ponudom u preoblikovanju „Invest nova fond“ a.d. Bijeljina (u daljem tekstu emitent) sa sjedištem u Bijeljini, Ulica Gavrila Principa 11, koji je u skladu sa dozvolom Komisije za hartije od vrijednosti Republike Srpske ( u daljem tekstu: Komisija), broj: 01-UP-041-2453/07 od 15.06.2007. godine, upisan u registar emitenata kod Komisije pod oznakom INVP i registarskim brojem: 07-18-420, sa registrovanim osnovnim kapitalom u iznosu od 187.191.287,00 KM, emituje drugu emisiju redovnih akcija bez obaveze izrade Prospekta, radi smanjenja osnovnog kapitala.

Član 2.

Emitent je u postupku osnivanja prvom emisijom redovnih akcija emitovao 187.191.287 akcija, klase „A“, ukupne nominalne vrijednosti od 1,00 KM po akciji.

Oznaka hartije Fonda je: INVP-R-A

ISIN: BA100INVPRA1

CFI kod je: ESVUFR

Član 3.

Osnov za donošenje ove odluke je Odluka o smanjenju osnovnog kapitala Fonda.

Osnovni kapital Fonda se smanjuje za 52.431.088,00 KM.

Osnovni kapital ZMIF-a u preoblikovanju ( nakon smanjenja, prenosom dijela imovine i obaveza ZMIF-a u preoblikovanju u OMIF ), iznosi 134.760.199,00 KM.

Član 4.

Komisija je svojom Rešenjem br: 01-UP-52-525-6/16, dana 31.08.2016. godine odobrila Plan preoblikovanja ZMIF-a „Invest nova fond“ a.d. Bijeljina.

Odlukom o djelimičnom preoblikovanju ZMIF u preoblikovanju „Invest nova fond“ a.d. Bijeljina, broj: SK-I-02/2016 od 01.07.2016. godine je predviđeno smanjenje osnovnog kapitala Fonda u postupku preoblikovanja Fonda, na način da se dio imovine ZMIF-a u preoblikovanju prenese u OMIF.

Član 5.

Ovom odlukom se smanjuje osnovni kapital ZMIF-a u preoblikovanju za 52.431.088,00 KM.

Nakon smanjenja, osnovni kapital ZMIF-a u preoblikovanju iznosi 134.760.199,00 KM, i podijeljen je na 134.760.199 običnih akcija klase „A“, nominalne vrijednosti od 1,00 KM po akciji.

Druga emisija akcija Fonda se vrši povlačenjem i poništavanjem 52.431.088 običnih akcija, tako da će akcionarima emitenta pripasti odgovarajući broj akcija Fonda iz druge emisije akcija Fonda, srazmjerno njihovom procentualnom učešću o osnovnom kapitalu Fonda, prije smanjenja osnovnog kapitala Fonda.

Član 6.

Redovne akcije klase „A“ daju akcionarima: pravo na upravljanje, pravo na isplatu dividende, pravo na dio likvidacione mase u slučaju likvidacije Fonda, i druga prava utvrđena Zakonom i aktima Fonda.

Akcije druge emisije Fonda pripadaju akcionarima Fonda, koji su na dan presjeka upisani u Centralnom registru hartija od vrijednost a.d. Banja Luka (u daljem tekstu Centralni registar), kao vlasnici akcija Fonda.

Član 7.

Kao dan presjeka za utvrđivanje prava akcionara Fonda u drugoj emisiji akcija određuje se dan prijema potpunog i urednog zahtjeva emitenta od strane Centralnog registra, za upis emisije i za raspored akcija akcionarima Fonda.

Emitent će Centralnom registru, uz zahtjev za upis emisije smanjenja osnovnog kapitala Fonda, dostaviti dokumentaciju koja je propisana pravilima Registra.

Centralni registar će izvršiti prenos akcija na akcionare Fonda prvog dana nakon prijema zahtjeva, ako se akcijama Fonda nije trgovalo na Berzi u prethodna tri radna dana, prije dana prijema zahtjeva.

Član 8.

Ako se u postupku podjele akcija akcionarima Fonda kao rezultat izračunavanja pripadajućeg broja akcija, u skladu sa procentualnim učešćem akcionara u osnovnom kapitalu emitenta, koje akcionari na dan presjeka imaju u Fondu, iskaže razlomljeni broj akcija tada se vrši zaokruživanje na niži cijeli broj, kod akcionara kod kojih je razlomljeni broj akcija do 50%, ili na viši cijeli broj ako je razlomljeni broj akcija 50%, ili više od cijele akcije.

Ako se prilikom izračunavanja pripadajućeg broja akcija po akcionaru u drugoj emisiji akcija pojavi obračunski manjak akcija, iskazani manjak akcija će se dodati akcionaru sa najmanjim brojem akcija, odnosno obračunski višak akcija će se oduzeti od akcionara sa najvećim brojem akcija.

Pod obračunskim manjkom odnosno obračunskim viškom akcija podrazumijeva se razlika između ukupnog broja raspoređenih akcija iz stava 1. ovoga člana i ukupnog broja emitovanih akcija, u skladu sa ovom Odlukom.

Ako pojedini akcionari putem smanjenja osnovnog kapitala Fonda zaokruživanjem na cijeli broj akcija do 50 % cijele akcije izgube status akcionara, njima će se na teret većinskog akcionara Fonda pripisati po jedna akcija Fonda.

Član 9.

Odluka o smanjenju osnovnog kapitala Fonda i obavještenje akcionarima o smanjenju osnovnog kapitala će se objaviti u rokovima i na način propisan Zakonom.

Član 10.

Ovlašćuje se Upravni odbor Društva za upravljanje da ivrši ispravke i korekcije u ovoj Odluci, u skladu sa zaključcima Komisije.

Član 11.

Odluka stupa na snagu danom donošenja, a primjenjivaće se nakon dobijanja saglasnosti na istu od strane Komisije.

Odluka se dostavlja:

* Komisiji za hartije od vrijednosti RS, Banja Luka,
* Centralnom registru HOV a.d. Banja Luka,
* Banjalučkoj berzi a.d. Banja Luka, i
* A/A

PREDSJEDNIK SKUPŠTINE

Milorad Tukić